b'\n_START_ARTICLE_\nLars Henrik Aagaard\n_START_PARAGRAPH_\nLars Henrik Aagaard (f\xc3\xb8dt 14. april 1961 i Hj\xc3\xb8rring) er en dansk journalist, kommentator, forfatter og quizmaster. Han er uddannet journalist 1984-88 fra Danmarks Journalisth\xc3\xb8jskole i Aarhus. Siden 1988 fastansat p\xc3\xa5 avisen Berlingske, bl.a. som litteraturreporter (1990-96), kulturredakt\xc3\xb8r (1998-2001) og fra 2002 som videnskabsjournalist._NEWLINE_Lars Henrik Aagaard udviklede i 2003 Berlingskes faste feriequiz "Er du rigtig klog?" og har siden formuleret over 1.000 sp\xc3\xb8rgsm\xc3\xa5l \xc3\xa5rligt til quizzen. Fra 2009 videnskabskommentator med den ugentlige kommentar "Videnskabet". Fast "Professor"-spalte i b\xc3\xb8rneavisen Kids\' News, indtil avisen blev lukket i 2018._NEWLINE_Han er forfatter til flere popul\xc3\xa6rvidenskabelige b\xc3\xb8ger for b\xc3\xa5de voksne og b\xc3\xb8rn og har ofte optr\xc3\xa5dt  i radio og tv._NEWLINE_Deltager i Galathea 3-ekspeditionen, 2006-2007._NEWLINE_Lars Henrik Aagaard modtog i 2012 De Berlingske Journalisters Pris for indsigtsfuld videnskabsjournalistik samt for d\xc3\xa6kningen af tsunamien og atomkatastrofen i Japan i 2011 og af terrorkatastrofen i Oslo og p\xc3\xa5 Ut\xc3\xb8ya samme \xc3\xa5r.'